Eesti meeste võrkpallikoondises tehti tänavu korralik verevahetus, kui mitu kogenud koondislast eri põhjustel EM-valiksarja vahele jättis. Andri Aganits, Martti Juhkami, Oliver Venno ja Ardo Kreek taastusid põlvevigastustest ja valmistuvad nüüd uueks klubihooajaks. Juhkami lõi juba kevadel käed Tšehhi meistri VK ČEZ Karlovarskoga. Kreek jätkab endiselt Prantsusmaal Arago de Sete ridades. Küll aga vahetas koduklubi Venno, kes jätkab karjääri eksootilises Kataris. Aganitsu ja ka EM-i valiksarjas koondises kaptenipaela kandnud Kristo Kollo klubihooaja osas on üleval veel aga küsimärgid. Seejuures oli Kollol juba leping olemas türklaste Tokati klubiga, kuid augustis sai ta Türgist ebameeldiva uudise.